b'\n_START_ARTICLE_\nPaspirtukas\n_START_PARAGRAPH_\nPaspirtukas\xc2\xa0\xe2\x80\x93 \xc5\xbemogaus j\xc4\x97ga varoma sausumos transporto priemon\xc4\x97. Paspirtuko konstrukcij\xc4\x85 sudaro siaura platforma su dviem ratukais ir ilgo koto vairas su dviem rankenom. Pirmieji paspirtukai b\xc5\xabdavo rank\xc5\xb3 darbo ir tiksli j\xc5\xb3 atsiradimo data n\xc4\x97ra ai\xc5\xa1ki. XX a. 9 de\xc5\xa1imtmetyje dalis BMX gamintoj\xc5\xb3 prad\xc4\x97jo \xc4\xaf rink\xc4\x85 leisti spiriamus BMX dvira\xc4\x8di\xc5\xb3 modelius, kurie savo konstrukcija primin\xc4\x97 \xc5\xa1iuolaikinius paspirtukus. 1994\xc2\xa0m. Suomijoje prad\xc4\x97ti gaminti paspirtdvira\xc4\x8diai. \xc5\xa0iuolaikinio tipo paspirtukai, kurie buvo gaminami i\xc5\xa1 aliuminio, su riedu\xc4\x8di\xc5\xb3 ratukais ir gal\xc4\x97jo b\xc5\xabt sulankstomi atsirado 1996\xc2\xa0m. \xc5\xa0veicarijoje. 1999\xc2\xa0m. paspirtukai \xc4\xaf\xc5\xbeeng\xc4\x97 \xc4\xaf Japonijos rink\xc4\x85 i\xc5\xa1 kurios v\xc4\x97liau paplito ir po vis\xc4\x85 pasaul\xc4\xaf. \xc5\xa0iuo metu patentuoti sulankstomi ir nesulankstomi dizainai, modeliai kuriami vaikams, su dideliais ratais suaugusiems ir tvirtesn\xc4\x97s konstrukcijos modeliai triukams.'